**UZAICINĀJUMS KOMERCPIEDĀVĀJUMA IESNIEGŠANAI TIRGUS IZPĒTEI**

Valsts akciju sabiedrības “Latvijas dzelzceļš” Sliežu ceļu pārvalde veic tirgus izpēti “Bīstamo koku un krūmāju ciršana dzelzceļa posmā Sabile-Kandava” plānoto dzelzceļa iecirkņa Tukums-Ventspils dzelzceļa zemes nodalījuma joslas kopšanas darbu (bīstamo koku un krūmāju ciršana) ietvaros, veic ciršanas tiesību pārdošanu ciršanas darbiem objektā dzelzceļa posma Sabile-Kandava no 78.100-79.900 km (57.103333,22.737352 – 57.099682, 22.752472) un šķeldas ražošanas izejmateriālu cenas noteikšanas tirgus izpēti.

Ciršanas tiesību cena ir 275,23 EUR (divi simti septiņdesmit pieci eiro, 23 centi) par objektu.

Ieinteresētības gadījumā, lūdzam iesniegt savu komercpiedāvājumu, ņemot vērā šajā uzaicinājumā noteiktos nosacījumus:

Ciršanas termiņš līdz 2024. gada 31. maijam (ieskaitot).

1. Koku un krūmu ciršanas zona ir sliežu ceļa abas puses, sākot no sliežu ceļa ass sestā metra līdz nodalījuma joslas robežai, vai līdz divdesmitajām metram, ja nodalījuma josla ir platāka;
2. Aizliegts cirst kokus, kuru apkārtmērs 15 cm augstumā no sakņu kakla vienāds vai pārsniedz Noteikumu par koku ciršanu ārpus meža 1.pielikumā noteiktiem radītājiem, izņemot kokus ar tiesību aktos noteiktām bīstamības pazīmēm (jāveic fotofiksācija);
3. Kokam jābūt nozāģētam ne augstāk par 15 cm virs zemes;
4. Pēc ciršanas teritoriju savest kārtībā, veikt zemes nolīdzināšanu, gadījumā, ja pēc traktortehnikas izmantošanas rises zemē ir dziļākas par 25 cm.
5. Veicot ciršanas un savākšanas darbus, nodrošināt dzelzceļa infrastruktūras objektu saglabātību.
6. Ciršanu, nocirstā savākšanu un izvešanu izpildītājs veic par saviem līdzekļiem.

Komercpiedāvājumā lūdzam norādīt nocirsto un kaudzēs salikto krūmu un koku (materiāla šķeldas ražošanai) viena kubikmetra izpirkuma cenu.

Samaksas nosacījumi:

* par ciršanas tiesībām - priekšapmaksa;
* par materiālu šķeldas sagatavošanai - 10 dienu laikā no pieņemšanas – nodošanas akta parakstīšanas un rēķina saņemšanas dienas.

Komercpiedāvājuma cena **jānorāda *EUR* bez pievienotās vērtības nodokļa (PVN)**. PVN tiek rēķināts atbilstoši spēkā esošiem normatīvajiem aktiem.

Aicinām līdz 2024.gada 31.maijam plkst.14.00 iesniegt komercpiedāvājumu ar paraksttiesīgās personas parakstu VAS “Latvijas dzelzceļš” Sliežu ceļu pārvaldei, Torņakalna ielā 16, Rīgā, LV-1004 vai elektroniskā formā (parakstītu un ieskenētu kopijas formā vai parakstītu ar drošu elektronisko parakstu), nosūtot uz e-pastu: scp@ldz.lv**.**

Kontaktpersonas tālr. 29531056

Pielikumā:

1.pielikums - Komercpiedāvājums /forma/;

2.pielikums - Objekta shēma